b'\n_START_ARTICLE_\nAmurg (roman)\n_START_SECTION_\nSubiectul\n_START_PARAGRAPH_\nIsabella \xe2\x80\x9eBella\xe2\x80\x9d Swan se muta din seninul Phoenix, Arizona \xc3\xaen \xc3\xaennoratul Forks, Washington ca sa locuiasca cu tatal ei, Charlie. Ea se decide asupra acestui fapt pentru ca mama sa, Ren\xc3\xa9e, sa poata calatori cu sotul ei, Phil Dwyer, care joaca \xc3\xaentr-o liga minora de baseball. Nefiind niciodata o eleva prea populara, ea este surprinsa sa constate atentia de care se bucura la noua scoala si felul \xc3\xaen care baietii intra \xc3\xaen competitie pentru ea._NEWLINE_Izbuteste sa se \xc3\xaemprieteneasca chiar din prima zi cu un grup de studenti, \xc3\xaensa atentia ei este atrasa de copiii adoptivi ai doctorului Cullen, cinci adolescenti stranii care formeaza micul lor grup \xc3\xaen care aparent nimeni nu are acces._NEWLINE_La ora de biologie, ea se aseaza l\xc3\xa2nga Edward Cullen, iar el pare de-a dreptul dezgustat de ea, \xc3\xaencerc\xc3\xa2nd dupa ora chiar sa-si schimbe cursurile pentru a o evita, lucru care o azv\xc3\xa2rle pe fata \xc3\xaentr-o confuzie totala. Confuzia ei sporeste atunci c\xc3\xa2nd Edward nu mai apare la scoala, si se transforma \xc3\xaentr-o uluire totala \xc3\xaen momentul \xc3\xaen care el se \xc3\xaentoarce, cu o atitudine total schimbata fata de ea._NEWLINE_\xc3\x8en momentul \xc3\xaen care Edward \xc3\xaei salveaza viata, oprind o duba (miniwan) care era c\xc3\xa2t pe ce sa o striveasca, Bella realizeaza ca ceva este \xc3\xaen neregula cu colegul ei. Dupa ce \xc3\xael pacaleste pe un prieten de familie, Jacob Black din tribul Quileute, fac\xc3\xa2ndu-l sa \xc3\xaei relateze o legenda locala, Bella ajunge la concluzia ca Edward si familia sa sunt vampiri, dar nici acest lucru nu poate stopa atractia irezistibila pe care o simte fata de el. Ulterior, ea afla chiar de la Edward ca cei din familia Cullen au decis cu mult timp \xc3\xaen urma sa se abtina de la s\xc3\xa2ngele uman, apel\xc3\xa2nd \xc3\xaen schimb la s\xc3\xa2ngele animalelor pentru a se hrani._NEWLINE_Nici lui Edward nu \xc3\xaei este indiferenta Bella, \xc3\xaensa el e constient de pericolul permanent la care o expune de fiecare data c\xc3\xa2nd se vad - pentru el, mireasma ei este de o suta de ori mai puternica dec\xc3\xa2t a oricarui alt om, si este nevoit sa faca uz de toata puterea lui de stap\xc3\xa2nire pentru a nu-i face rau. Cu timpul \xc3\xaensa, Edward necesita din ce \xc3\xaen ce mai putin efort pentru a se stap\xc3\xa2ni si relatia lor devine mai trainica._NEWLINE_Aparitia unui alt grup de vampiri azv\xc3\xa2rle \xc3\xaensa totul \xc3\xaen aer. James, liderul lor, surprins de protectia pe care familia Cullen o acorda Bellei, considera uciderea ei drept o provocare, si, prin urmare, \xc3\xaencepe sa o v\xc3\xa2neze._NEWLINE_Bella este nevoita sa fuga din Forks \xc3\xaempreuna cu Jasper si Alice, doi dintre fratii adoptivi ai lui Edward, si sa se ascunda \xc3\xaentr-un hotel din Phoenix. Acolo, ea primeste un telefon de la James \xc3\xaen care acesta \xc3\xaei spune ca o tine captiva pe mama ei, si \xc3\xaei cere sa se predea daca doreste ca aceasta sa traiasca. Bella soseste singura la studioul de dans unde se afla James, doar pentru a descoperi ca mama ei nici nu fusese luata prizoniera, si ca totul fusese o \xc3\xaenselaciune._NEWLINE_James \xc3\xaencearca sa o ucida pe Bella, \xc3\xaensa Edward, \xc3\xaempreuna cu restul familiei, o salveaza. Odata ce realizeaza ca James a muscat-o de m\xc3\xa2na pe Bella, Edward suge veninul din trupul ei \xc3\xaenainte ca acesta sa se rasp\xc3\xa2ndeasca si sa o transforme \xc3\xaentr-un vampir. Re\xc3\xaentorsi \xc3\xaen Forks, Bella si Edward participa la balul de absolvire al liceului, unde fata \xc3\xaesi exprima dorinta de a deveni vampir, dorinta pe care iubitul ei refuza sa i-o \xc3\xaendeplineasca.\n_START_SECTION_\nCoperta\n_START_PARAGRAPH_\nStephenie Meyer a afirmat c\xc4\x83 m\xc4\x83rul de pe copert\xc4\x83 reprezint\xc4\x83 fructul interzis din cartea Geneza. Acesta simbolizeaza iubirea dintre Bella \xc8\x99i Edward, care este interzis\xc4\x83, similar\xc4\x83 fructului din Copacul cunoa\xc8\x99terii binelui \xc8\x99i r\xc4\x83ului, lucru eviden\xc8\x9biat de citatul din Geneza 2:17 care deschide cartea. De asemenea reprezint\xc4\x83 alegerea.\n_START_SECTION_\nAdaptarea cinematografic\xc4\x83\n_START_PARAGRAPH_\nCartea Amurg a fost adaptat\xc4\x83 pe marile ecrane de Summit Entertainment. Directorul filmului este Catherine Hardwicke iar protagoni\xc8\x99tii seriei Isabella Swan \xc8\x99i Edward Cullen sunt portretiza\xc8\x9bi de Kristen Stewart \xc8\x99i respectiv Robert Pattinson. Scenariul a fost adaptat de Melissa Rosenberg. Filmul a fost lansat pe 21 noiembrie 2008 \xc3\xaen America de Nord \xc8\x99i pe 12 decembrie 2008 \xc3\xaen Australia.'